
JESU  VIDNESBYRD  ER  PROFETIENS  AAND 


NUMMER    5 


1.  MARTS  1924 


74.  AARGANG 


EVANGELIETS  SKOLE 

(Af  O.  W.  Hyde  i  »Liahona«.) 

»Et  Menneske  frelses  ikke  hurtigere,  end  han  erholder 
Kundskab.«  Dette  kan  ved  første  Øjekast  synes  at  være  et 
meningsløst  Udtryk,  men  lad  os  lidt  nærmere  undersøge  dette 
vigtige  Emne.  Kristus  kom  i  Tidens  Midte  for  at  fremsætte 
Evangeliets  Plan.  Israel  havde  for  længe  siden  vendt  sig  bort 
fra  den  sande  Gudsdyrkelse  og  havde  tabt  Kundskaben  om 
Gud,  hvilket  fremgaar  af  Herrens  Ord  til  Jeremias:  »Thi 
tvende  onde  Ting  har  mit  Folk  gjort:  mig,  den  levende  Vand- 
kilde, har  de  forladt  for  at  hugge  sig  Brønde,  revnede  Brønde, 
som  ikke  kunne  holde  Vand.«  Ogsaa  af  Kristi  Ord  paa  Olie- 
bjerget: »Jerusalem!  Jerusalem!  Som  ihjelslaar  Profeterne  og 
stener  dem,  som  er  sendte  til  dig,  hvor  ofte  vilde  jeg  samle 
dine  Børn,  ligesom  en  Hone  samler  sine  Kyllinger  under 
Vingerne;  og  I  vilde  ikke.«. 

Kristi  Komme  havde  en  dobbelt  Hensigt;  den  ene  var  at 
genbringe  Sandheden  til  Jorden  og  give  Verden  en  bedre 
Forstaaelse  af  Religion;  den  anden  var  at  sone  for  Menne- 

skenes  Synder.  Ved  denne  sidste  Handling  kobte  han  os  for 
en  høj  Pris,  idet  han  hengav  sit  Liv  i  sin  tidlige  Manddom, 
paa  en  Tid,  da  et  saadant  Offer  var  sværest. 

Men  forud  for  dette  organiserede  han  sin  Kirke  og  indsatte 
bemyndigede  Lærere  til  at  fremsætte  Evangeliets  Lektier.  Da 
han  havde  købt  os  for  en  høj  Pris,  erhvervede  Frelseren  føl- 
gelig Retten  til  at  tilkendegive  for  Menneskene,  hvad  de 
skulde  yde  ham  til  Gengæld  for  dette  og  for  at  blive  frelst  i 
hans  Rige.  Paulus  siger:  »Endskønt  han  var  Son,  lærte  han 
Lydighed  af  det,  han  led,  og  efter  at  være  fuldkommet  blev 
Aarsag  til  evig  Frelse  for  alle  dem,  som  lyde  ham.«  Der  er 
intet  Løfte  om  Frelse  givet  til  de  Ulydige.  Herren  sagde  til 
Kong  Saul  gennem  Profeten  Samuel:  »At  adlyde  er  bedre  end 
Offer  og  at  være  horsom  end  det  fede  af  Vædre.«  Den  lydige, 
flittige  Elev  kommer  altid  frem. 

Lad  os  kalde  den  af  Kristi  oprettede  Kirke  for  en  Lære- 
anstalt. Det  skulde  være  en  Skole  fri  for  alle.  Da  Lærerne 
havde  modtaget  Sandheden  for  intet,  saa  skulde  de  ligeledes 
give  det  for  intet.  Der  skulde  ingen  Splittelse  være  i  denne 
Skole;  de  kunde  oprette  saa  mange  Menigheder,  som  var  nød- 
vendigt, men  det  blev  paalagt  dem  alle  at  lære  de  samme 
Ting  og  alle  være  forenet  i  Troen  og  dens  Udøvelse.  Udenfor 
dette  Lærdommens  Rige  var  der  intet  Løfte  om  Frelse.  Ele- 
verne bliver  indladte  i  denne  Skole  ved  at  tro  paa  Krislus, 
omvende  sig  og  blive  døbt.  Da  modtager  de  Indlemmelses- 
tegnet  ved  Haandspaalæggelse,  der  gør  dem  alle  meddelagtige 
i  den  samme  Aand,  som  forener  dem  til  et  Samfund. 

Det  forste  og  vigtigste  for  dem  at  lære,  er  at  elske  Gud  af 
deres  ganske  Hjerte,  Sjæl  og  Styrke  og  deres  Næste  som  sig 
selv.  Orden  og  gode  Sæder  skulde  gøre  sig  gældende.  De  bli- 
ver belærte  om  at  afstaa  fra  al  Ondsindethed,  Svig,  Hykleri, 
Misundelse  og  Bagtalelse.  De  bliver  formanede  til  at  være 
maadeholdne  i  alle  Ting,  til  at  underkaste  sig  Sandhedens  og 
Hæderlighedens  Love  og  til  at  være  fornuftige  i  deres  Paa- 
klædning.  Kort  sagt,  Undervisningen  bliver  givet  i  alle  gode 

og  samfundsnyttige  Love  i  denne  Skole.  Paulus  blev  en  Læ- 
rer i  den  efter  at  have  adlydt  Indlemmelsesloven.  Det  var 
nødvendigt  for  Cornelius,  den  rige  Hedning,  at  slutte  sig  til 
dette  Samfund,  ligesom  det  var  for  Arrestforvareren  og  hans 
Familie,  eftersom  intet  Menneske  kan  blive  frelst  i  Uviden- 
hed, men  maa  have  en  intelligent  Forstaaelse  af  Sandheden. 
Paulus  siger:  »Men  i  en  Menighed  vil  jeg  hellere  tale  fem 
Ord  med  min  Forstand,  for  at  jeg  ogsaa  kan  undervise  andre, 
end  titusinde  Ord  i  Tunger.«  Salomon  siger:  »Visdommens 
Begyndelse  er:  »Kob  Visdom  og  for  al  din  Ejendom  kob  For- 
stand.« Det  er  en  Fejltagelse  at  sige,  at  Gud  ikke  har  til  Hen- 
sigt, at  vi  skal  forstaa  Bibelen.  Vi  skal  studere  den,  og  intet 
Menneske  bør  slaa  sig  til  Ro,  før  han  finder  Sandheden  og 
faar  Kundskab  om  Evangeliet.  Intet  mindre  end  dette  vil 
frelse  ham  i  Guds  Rige. 


FØDT  AF  GUD. 

(Thos.  R.  Greér  i  »Liahona«.) 
(Fortsat  fra  Side  63.) 

Vi  finder,  at  den  Helligaand  blev  given  til  de  Døbte  i  Sa- 
maria  ved  Børn  og  Haandspaalæggelse  af  Peter  og  Johannes 
(Ap.  Ger.  8:  15 — 17).  Paulus  modtog  den  Helligaand  ved 
Haandspaalæggelse  (Ap.  Ger.  19:  17),  og  paa  samme  Maade 
meddelte  han  den  til  andre  (Ap.  Ger.  19:  6).  Den  Kendsger- 
ning, at  mange  kristne  Sekter  gør  den  Paastand,  at  den  Hel- 
ligaand kan  gives  af  Mennesker  uden  Myndighed  fra  Gud, 
eller  at  Gud  giver  den  til  Mennesker  i  Dag  paa  en  anden  Maade 
eller  uden  nogen  udvortes  Handling,  viser  kun,  hvor  langt 
mange  er  afvegne  fra  Troen  og  fra  Kristi  Lærdomme,  saa- 
ledes  som  de  kort  og  tydeligt  opregnes  af  Paulus  i  Heb.  6: 
1 — 3.  Uden  at  være  villige  til  at  adlyde  Gud,  kan  vi  ikke  vente 
at  modtage  hans  Gaver.  Ap.  Ger.  5:  32  viser,  at  vi  maa  adlyde 
Gud,   dersom  vi  onsker  at  modtage   den   Helligaands   Gave: 

»Og  vi  er  hans  Vidner  om  disse  Ting,  ligesom  ogsaa  den  Hel- 
ligaand,  som  Gud  har  givet  dem,  der  adlyde  ham.« 

Udtrykket  »født  af  Gud«  forekommer  seks  forskellige  Steder 
i  Bibelen.  Disse  findes  alle  hos  Johannes,  et  i  hans  Evan- 
gelium (1:  13),  de  øvrige  i  hans  Breve,  nemlig  1.  Joh.  3:  9, 
4:  7,  5:  1,  4,  18.  Lad  os  undersøge  disse  lidt  nærmere.  I  1.  Joh. 
4:  7  læser  vi:  »I  Elskede!  lader  os  elske  hverandre,  thi  Kær- 
ligheden er  af  Gud,  og  hver  den,  som  elsker,  er  født  af  Gud  og 
kender  Gud.« 

Hvad  Slags  Kærlighed  er  der  her  hentydet  til?  Kærlighed 
til  Rigdom,  Vin  eller  Kvinder?  Absolut  ikke.  Ved  at  forbinde 
dette  Skriftsted  med  Joh.  14:  15,  21  vil  vi  bedre  forstaa  det: 
»Dersom  I  elske  mig,  da  holder  mine  Befalinger!  Den,  som 
har  mine  Befalinger  og  holder  dem,  han  er  den,  som  elsker 
mig,«  o.  s.  v.  Nogle  af  hans  Befalinger  var,  »omvender  eder 
og  tror  Evangeliet«,  »bliv  født  af  Vand  og  Aand«.  Og  dersom 
vi  elsker  ham  og  holder  hans  Befalinger,  da  vil  der  være  lidt 
Mening  i  vor  Fordring  paa  at  være  født  af  Gud. 

»Men,«  vil  nogen  maaske  indvende,  «se,  hvad  der  staar  i 
1.  Joh.  5:  1.«  Godt:  »Hver  den,  som  tror,  at  Jesus  er  Kristus, 
er  født  af  Gud;  og  hver  den,  som  elsker  Faderen,  elsker  og- 
saa den,  som  er  født  af  ham.«  »Jeg  tror,«  siger  Indvenderen, 
»at  Jesus  er  Kristus,  og  dog  er  jeg,  ifølge  Deres  Opfattelse, 
ikke  fodt  af  Gud.«  Lad  Skriftens  Ord  give  Svaret.  Spørg  Dem 
selv  endnu  en  Gang:  Tror  jeg,  at  Jesus  er  Kristus?  Før  De 
svarer,  gaa  med  mig  til  Joh.  11:  12:  »Sandelig,  sandelig,  siger 
jeg  eder,  den,  som  tror  paa  mig,  de  Gerninger,  som  jeg  gør, 
skal  ogsaa  han  gøre,«  o.  s.  v.  Ogsaa  til  1.  Joh.  3:  23,  24,  hvilke 
Vers  jeg  beder  Dem  lægge  nøje  Mærke  til,  især  til  det  sidste: 
»Og  dette  er  hans  Bud,  at  vi  skulle  tro  hans  Sons  Jesu  Kristi 
Navn  og  elske  hverandre  efter  det  Bud,  som  han  gav  os.  Og 
den,  som  holder  hans  Bud,  han  bliver  i  Gud,  og  Gud  i  ham: 
og  derpaa  kende  vi,  at  han  bliver  i  os,  af  den  Aand,  som  han 
gav  os.«  Ved  at  sammenføje  disse  tre  Udtalelser  i  Skriften  af 
samme  Forfatter  om  det  samme  Emne,  faar  vi  følgende  Led 
i  en  fuldkommen  logisk  Kæde: 

1.  Dersom  vi  tror  paa  Kristus,  vil  vi  holde  hans  Befalinger. 

2.  Dersom  vi  holder  alle  hans  Befalinger,  er  vi  fødte  ai*  Gud. 

3.  Vi  er  fodte  af  Gud,  dersom  vi  oprigtigt  tror,  al  Jesus  er 
Kristus. 

Negativt  set,  er  Forholdet  dette:  1.  Dersom  vi  ikke  tror  paa 
Kristus,  vil  vi  ikke  holde  hans  Befalinger.  2.  Dersom  vi  ikke 
holder  hans  Befalinger,  er  vi  ikke  fødte  af  Gud.  3.  Vi  er  ikke 
fødte  af  Gud,  dersom  vi  ikke  tror,  at  Jesus  er  Kristus. 

I  religiøse  Sekter,  der  lærer,  at  eders  Medlemmer  er  fødte 
af  Gud,  besvar  følgende  Spørgsmaal:  Hvorfor  forkaster  I 
nogle  af  Kristi  tydelige  Lærdomme,  især  de,  der  er  af  størst 
Betydning  for  os?  Hvorledes  kan  I  forkaste  de  Embeder,  Ga- 
ver og  Ordinancer,  som  han  har  givet  til  sin  Kirke,  og  allige- 
vel gøre  Fordring  paa  at  være  fødte  af  Gud? 

1.  Joh.  5:  4,  5  viser  os  Troens  Kraft,  og  hvorledes  intet  er 
umuligt  med  Tro;  ligeledes  at  Troen  paa  Kristus  tilsidst  vil 
overvinde  Verden. 

For  at  kuldkaste  den  Idé,  at  Folk  kan  opnaa  en  Tilstand  af 
absolut  Fuldkommenhed  i  dette  Liv,  og  at  de,  ved  en  af  Men- 
nesker udtænkt  Fremgangsmaade  kan  blive  uimodtagelige 
for  Synd,  vil  vi  henvise  til  fem  Citater  fra  Loven  og  Vidnes- 
byrdet: 

»Dersom  vi  sige,  at  vi  ikke  have  Synd,  bedrage  vi  os  selv, 
og  Sandheden  er  ikke  i  os.  .  .  .  Dersom  vi  sige,  at  vi  ikke 
have  syndet,  gore  vi  ham  til  en  Løgner,  og  hans  Ord  er  ikke 
i  os.«  (1.  Joh.  1:  8,  10.) 

»Som  der  er  skrevet:  Der  er  ingen  retfærdig,  end  ikke  én.« 
(Rom.  3:  10.) 

»Hvo  kan  sige:  Jeg  har  renset  mit  Hjerte;  jeg  er  ren  for  min 
Synd.«  (Ordsprog  20:  10.) 

»Thi  der  er  ikke  et  Menneske,  retfærdigt  paa  Jorden,  som 
gør  godt  og  ikke  synder.«  (Præd.  7:  20.) 

»Naar  de  synde  imod  dig  (thi  der  er  intet  Menneske,  som 
jo  synder),  og  du  bliver  vred  paa  dem,«  o.  s.  v.  (2.  Kron.  6:  36.) 

Disse  Skriftsteder,  tilligemed  mange  andre,  erklærer  tyde- 

ligt,  at  Mennesker  ikke  kan  kaldes  fuldkomne  eller  syndefri 
i  dette  Liv. 

Idet  vi  nu  mener  at  have  stadfæstet  delte,  vil  vi  gaa  til  de 
to  Vers  i  Johannes'  Brev,  som  Folk  vil  henvise  til  under  For- 
søget paa  at  bevise,  at  de  ikke  kan  synde.  »Hver  den,  som  er 
født  af  Gud,  gør  ikke  Synd,  fordi  hans  Sæd  bliver  i  ham,  og 
han  kan  ikke  synde,  fordi  han  er  født  af  Gud.  (1.  Joh.  3:  9.) 
»Vi  vide,  at  hver  den,  som  er  født  af  Gud,  synder  ikke;  men 
den,  som  er  født  af  Gud,  bevarer  sig  selv,  og  den  Onde  rører 
ham  ikke.«  (1.  Joh.  5:  18.) 

Overfladisk  betragtet  kan  det  synes  at  fremgaa  heraf,  at 
de,  der  er  fødte  af  Gud,  aldrig  synder;  men  vi  har  allerede 
fremført  fem  Skriftsteder,  der  viser,  at  Mennesker  er  syndige, 
og  her  er  kun  to,  der  ved  første  Øjekast  synes  at  erklære  det 
modsatte.  En  Bortfjernelse  af  denne  tilsyneladende  Selvmod- 
sigelse kan  tilvejebringes  ved  Tilføjelsen  af  nogle  forklarende 
Ord,  saaledes:  »Hver  den,  som  er  født  af  Gud,  gør  ikke  Synd 
(ved  at  modtage  Evangeliet);  fordi  hans  Sæd  (den  Helligaand, 
se  1.  Pet.  1:  22,  23)  bliver  i  ham,  og  han  kan  ikke  synde  (ved 
at  følge  denne  Aands  Indskydelser),  fordi  han  er  født  af  Gud 
(og  har  Sandhedens  Aand  til  at  vejlede  sig,  se  Joh.  16:  13).« 
(1.  Joh.  3:  9.)  »Vi  vide,  at  hver  den,  som  er  født  af  Gud,  syn- 
der ikke  (ved  at  adlyde  Evangeliet);  men  den,  som  er  født  af 
Gud,  bevarer  sig  selv,  (saa  at)  den  Onde  rører  ham  ikke.« 
(1.  Joh.  5:  18.)  Lad  os  i  denne  Forbindelse  henvise  til  1.  Kor. 
12:  3.  »Derfor  kundgør  jeg  eder,  at  ingen,  som  taler  ved  Guds 
Aand,  siger:  Jesus  er  en  Forbandelse,  og  ingen  kan  sige: 
Jesus  er  Herre  uden  ved  den  Helligaand.«  Dette  er  i  hvert 
Fald  en  Stadfæstelse  af  den  Kendsgerning,  at  vi  ikke  kan  for- 
nægte Verdens  Frelser,  dersom  vi  har  den  Helligaand;  og  vi 
vil  deraf  drage  den  Slutning,  at  denne  Aand  vil  holde  os  borte 
fra  Vildfarelser  og  Synd,  dersom  vi  blot  vil  følge  dens  Ind- 
skydelser. 

Dersom  vi  synder  efter,  at  vi  har  modtaget  Aandens  Fød- 
sel, vil  Herrens  Aand  fjerne  sig  fra  os  i  Forhold  til  Omfanget 

af  den  begaaede  Overtrædelse;  og  dersom  vi  vedbliver  at 
vandre  paa  Syndens  Vej,  kan  vi  gaa  saa  vidt,  at  den  Hellig- 
aand  forlader  os  uden  at  vende  tilbage.  Saadanne  Menneskers 
Skæbne  er  omtalt  i  Mark.  3:  28,  29;  Heb.  6:  4—6;  10:  26,  27; 
1.  Peter  2:  20,  21.  Dersom  der  er  nogen  Tvivl  om,  at  de,  der 
en  Gang  har  annammet  Sandheden,  ikke  kan  synde,  da  lad 
saadanne  læse  disse  Citater  med  Eftertanke. 

Til  Slutning  vil  jeg  sige,  at  dersom  De,  kære  Læser,  ønsker 
at  indgaa  i  det  herlige  Rige,  beredt  for  alle  dem,  der  paatager 
sig  hans  Navn  og  adlyder  hans  Love,  da  beder  jeg  Dem  an- 
namme Evangeliet,  omvende  Dem  fra  Deres  Synder,  gøre 
Pagt  med  Gud  i  Daaben,  at  De  vil  tjene  ham  alle  Deres  Livs 
Dage  og  modtage  den  Helligaand  ved  Bon  og  Haandspaalæg- 
gelse  af  Kristi  Tjenere.  Dersom  De  gør  dette,  vil  De  have 
Glæde  og  Tilfredshed  i  Bevidstheden  om  at  have  handlet  ret  i 
dette  Liv,  og  i  den  næste  Verden  evigt  Liv. 

Der  er  kun  én  Vej  —  og  dette  er  Vejen  --  hvorpaa  noget 
Menneske,  Mand  eller  Kvinde,  Træl  eller  Fri,  rig  elier  fattig, 
ung  eller  gammel,  kan  blive  fodt  af  Gud. 


MIRAKLER. 

Der  er  ingen  Mirakler,  hvis  vi  ved  Mirakler  forstaar  en 
Tilsidesættelse  af  Naturens  Love.  Universets  evige  Love  har 
aldrig  været  og  kan  aldrig  blive  ophævede.  Naar  Jesus  ud- 
førte sine  Undere,  lagde  han  blot  sin  øvede  Haand  paa 
ukendte  Loves  evige  Drivhjul.  Ifolge  disse  Love  bevæger  alle 
Ting  sig  fremad  mod  deres  Skæbne.  Dette  betyder  ikke,  at 
Gud  nogensinde  hindres  i  Opnaaelsen  af  sine  Hensigter,  thi 
gennem  de  altbeherskende  Love  er  alle  Ting  mulige.  Eftersom 
Mennesket  hæver  sig  op  mod  Livets  overnaturlige  eller  højere 
Regioner,  kommer  han  ind  i  Miraklernes  Sfære.  »Større  Ting 
end  disse  skulle  I  udføre,«  sagde  Jesus.  E.  Markham. 

NADVERTJENESTEN. 

I  det  folgende  er  det  Hensigten  at  give  nogle  Raad  og  An- 
visninger vedrørende  Velsignelsen  og  Uddelingen  af  Nad- 
veren i  Haab  om,  at  disse  Linier  maa  være  til  Gavn  for  Brødre 
i  Præstedømmet,  der  kaldes  til  at  udfore  denne  kirkelige 
Handling.  Nadvertjenesten  bør  udføres  andagtsfuldt  og  med 
Ro  og  Orden,  og  for  at  kunne  gøre  dette,  rnaa  Brødrene  vide, 
hvad  de  skal  gøre,  og  hvorledes  de  bør  optræde,  og  som  det 
er  Tilfældet  med  alt,  hvad  vi  foretages  os,  er  det  de  smaa  til- 
syneladende ubetydelige  Ting,  der  er  af  saare  stor  Betydning. 

Vi  forudsætter,  at  vore  Brødre  er  bekendte  med  Nadverens 
Indstiftelse  (Luk.  22:  8—13;  1.  Kor.  11:  29—33),  og  hvad  de 
Sidste  Dages  Hellige  forstaar  ved  denne  Handling:  at  den  er 
et  Mindemaaltid  om  vor  Frelsers  Lidelse  og  Død,  og  at  vi  ved 
at  deltage  i  Nadveren  bevidner  for  Gud  vor  Fader,  at  vi  er 
villige  til  at  paatage  os  hans  Søns  Navn  og  holde  hans  Bud. 
En  Præst  eller  Ældste  har  Autoritet  til  at  velsigne  Nadveren 
og  bør  gøre  sig  bekendt  med  Bønnen,  der  skal  fremsiges  ved 
Velsignelsen  af  Brødet  og  Vandet  (Pag.  Bog  20:  75 — 79).  Vore 
Brødre  er  sikkert  ogsaa  bekendt  med,  hvorfor  vi  bruger  Vand 
i  Stedet  for  Vin.  (Se  Pag.  Bog  27:  2 — 4;  Jos.  Smiths  Levnets- 
løb,  Side  32.) 

Den,  der  velsigner  og  omdeler  Nadveren,  bør  i  saa  stor  Ud- 
strækning som  muligt  forstaa  denne  hellige  Handlings  Be- 
tydning og  Hensigt  og  vide,  at  den  ikke  blot  er  en  Form  eller 
Ceremoni,  men  har  en  gavnlig  Indflydelse  paa  Menigheden. 
Den  tjener  til  at  vende  Tankerne  hen  paa  Kristi  Kærlighed 
for  Menneskene,  hvilken  han  lagde  for  Dagen  ved  sin  Lidelse 
og  Død.  Naar  vi  til  fulde  erkender  Udstrækningen  af  Kristi 
Kærlighed  til  os,  hvorledes  kan  vi  saa  undlade  at  elske  ham 
og  holde  hans  Bud?  Men  i  vor  Tankeløshed  og  Svaghed  kan 
vi  maaske  glemme  ham  og  det  store  Offer,  han  bragte,  hvis 
det  ikke  var  for  denne  hellige  Ordinance,  som  det  er  os  paa- 
lagt ofte  at  komme  til  sammen  for  at  deltage  i  »til  hans  Ihu- 
kommelse«. 

Baade  de,  der  forretter  Nadveren,  og  de,  der  nyder  af  den, 
bør  erindre,  at  »den,  som  æder  Brødet  eller  drikker  Herrens 
Kalk  uværdigt,  paadrager  sig  Skyld  overfor  Herrens  Legeme 
og  Blod.«  Og  i  ny  Aabenbaring  siger  Herren:  »Vorder  rene, 
I  som  bærer  Herrens  Kar.« 

Nadvergudstjenesten  forrettes  under  Grensforstanderens 
Ledelse,  og  han  bør  for  Mødet  udvælge  de  Brødre,  som  skal 
velsigne  og  uddele  Nadveren.  De  to,  der  skal  velsigne  Nad- 
veren, tager  ved  Modets  Begyndelse  deres  Plads  ved  Bordet. 
Ved  almindelige  Faste-  og  Vidnesbyrdmøder  er  der  ofte  Børn, 
som  skal  velsignes.  Dette  bor  gores  lige  efter  Aabnings- 
bonnen  og  før  den  anden  Salme.  Denne  bor  være  en  Nadver- 
sang, og  medens  den  synges,  brydes  Brødet.  Brodrene  bør  gore 
dette  staaende  efter  først  at  have  vasket  deres  Hænder.  Nad- 
verbonnen  bor  fremsiges  langsomt,  i  en  ærbødig  og  andagts- 
fuld Tone,  men  højt  nok  til,  at  alle  Tilstedeværende  kan  hore 
det.  Før  han  knæler  ned,  bør  han  paase,  at  hele  Forsamlin- 
gens Opmærksomhed  er  henvendt  paa,  hvad  der  foregaar,  og 
at  der  er  fuldkommen  Ro  til  Stede.  Hvor  Nadvermodet  holdes 
i  private  Hjem  eller  under  Forhold,  hvor  det  lader  sig  gore, 
bør  alle  de  Tilstedeværende  knæle  ned  med  den  Broder,  der 
udtaler  Velsignelsen.  Ellers  er  det  kun  ham,  som  knæler, 
medens  Forsamlingen  ligesom  i  Tankerne  knæler  ned  med 
ham  og  følger  med  Ordene  i  Bønnen,  som  om  det  var  dem 
selv  hver  især,  der  bad  denne.  Dørene  bor  være  lukkede,  og 
ingen  indlades,  medens  Bønnen  fremsiges.  Det  er  ikke  nød- 
vendigt for  den  Bedende  at  løfte  Hænderne  op,  og  den  Skik, 
at  løfte  den  ene  Haand  op,  medens  den  Bedende  støtter  sig  til 
Bordet  med  den  anden,  bør  absolut  fraraades.  At  holde  Hæn- 
derne foldede  foran  sig  skulde  synes  at  være  den  mest  natur- 
lige Stilling. 

Bakker  og  Glas,  indeholdende  Brodet  og  Vandet,  rækkes  til 
dem,  der  skal  uddele  dem.  De  skal  gives  og  modtages  med 
højre  Haand,  ligesom  Menighedens  Medlemmer  bor  tage  Nad- 
varen  med  højre  Haand  og  uden  Handske.  Er  der  nogen  til 
Stede  i  Forsamlingen,  som  ikke  er  Medlemmer  af  Kirken,  bor 

disse  anmodes  om  ikke  at  tage  af  Nadveren,  og  Børn,  som  er 
over  otte  Aar  og  ikke  dobte,  skal  ikke  gives  Nadveren.  Uden 
det  absolut  fordres,  bør  Nadveren  ikke  gives  til  Personer,  der 
kommer  ind  efter,  at  den  er  omdelt.  Bakker  og  Glas  bør  efter 
Brugen  tildækkes  til  Modet  er  forbi,  og  de  bæres  bort  af  den, 
der  har  med  deres  Vedligeholdelse  at  gøre. 

Nadvermødet,  som  her  i  Missionen  holdes  paa  Faste- 
sondagen,  er  ligeledes  et  Vidnesbyrdmøde.  Kirkens  Medlem- 
mer bor  komme  til  Stede  til  dette  Møde  fastende,  hvilket  vil 
sige  uden  at  have  nydt  noget  som  helst  siden  den  foregaaende 
Aften.  Efter  Nadveren  bør  Tiden  overlades  til  Søskende  at 
bære  deres  Vidnesbyrd  om  Guds  Godhed  imod  dem,  om  Evan- 
geliets Sandheder  og  de  Velsignelser,  de  har  modtaget  ved  at 
adlyde  samme.  J.  S.  II. 


MISSIONSNYHEDER. 

FORAARSKONFERENCERNE  vil  i  Aar  blive  afholdt  som 
f  ol  ger: 

I  Aalborg  den  30.  Marts. 
I  Aarhus  den  6.  April. 
I  Kobenhavn  den  13.  April. 
Konferencepræsidenterne  anmodes  om  at  arrangere  de  for- 
nodne  Moder  i  Forbindelse  med  Konferencen,  samt  indbyde 
til  og  avertere  samme. 

ANKOMST.  Ældste  Harvey  M.  Larsen  fra  Ogden,  Utah, 
ankom  til  Kobenhavn  den  13.  Februar  for  at  virke  som  Mis- 
sionær i  den  danske  Mission.  Han  er  beskikket  til  Aalborg 
Konference.  John  S.  Hansen, 

Missionspræsident. 

BEKENDTGØRELSE.  Følgende  ældre  indbundne  Aargange 
af  »Skand.  Stjerne«  er  til  Salg  paa  Missionskonloret  for  kun 
3  å  4  Kroner  pr.  Bind:  28—29  (i  et  Bind),  31,  34,  45— 47,  54, 
56—59,  63—65  og  67. 

DET  VISNENDE  BLAD. 

»Vi  alle  visne  som  Bladet«  (Esajas). 

Træernes  Blade  horer  til  Planterigets  fineste  Frembringel- 
ser. De  er  smukke,  naar  de  udfolder  sig  tidligt  paa  Foraaret 
og  opnaar  deres  fulde  Storrelse  i  Juni.  Og  de  pragtfulde 
mangefarvede  visnende  Blade  ved  Løvf aidstid  gor  Landskabet 
henrivende  skont.  Det  er  lige  saa  meget  i  Harmoni  med  den 
guddommelige  Vilje  og  Styrelse,  at  Bladet  skulde  gulnes  og 
falme,  at  det  skulde  visne  og  falde,  som  det  var,  at  det  skulde 
springe  ud  og  udfoldes.  Bladet  visner,  naar  det  har  levet  sin 
Tid,  naar  det  har  gjort  sit  Arbejde. 

Og  det  udforer  et  Arbejde.  Naar  man  ser  det  bevæges  hid 
og  did  af  Vinden  eller  glimte  i  Sollyset,  da  synes  dets  Liv  kun 
at  være  en  Leg,  men  dog  spiller  det  en  vigtig  Rolle  i  Na- 
turens Husholdning.  Sommetider  undervurderer  vi  Tings 
Skønhed  i  vor  Søgen  efter  andre  Værdier,  og  dog  er  det  æste- 
tiske Liv  i  Verden  uundværligt  for  vor  Lykke.  Der  er  en  Hi- 
gen hos  Mennesket  efter  Skønhed.  I  Forhold  til,  hvor  civi- 
liserede vi  er,  i  Forhold  til,  hvor  aandeligtsindede  og  dannede 
vi  er,  kommer  vi  til  at  synes  om  det  skønne  og  smukke  selv 
i  de  almindeligste  Ting,  som  er  viet  til  vort  Brug.  Bladet  ud- 
forer en  vigtig  Rolle  ved  vor  Verdens  Forskønnelse. 

Og  det  er  altruistisk.  Det  hjælper  til  at  skygge  for  Fuglene, 
for  den  voksende  Frugt,  for  Kreaturerne,  for  de  legende  Børn 
og  for  trætte  Mennesker,  der  hviler  sig.  Dets  behagelige  Skygge 
giver  de  lange  Sommerdage  Sodme  og  Skønhed.  Bladet  hjæl- 
per ogsaa  til  at  opbygge  Træet,  eftersom  det  forvandler  dode 
Stoffer  til  livgivende  Materiale  og  muliggør  Træets  Liv  og 
Vækst. 

Men  selv  om  Bladet  har  ført  en  sund  og  nyttig  Tilværelse, 
kommer  der  en  Tid,  da  det  har  fuldendt  sin  Gerning,  da  det 
maa  iføre  sig  sin  Skønhed sdragt  for  at  visne  og  falde,  og 
dette  er  den  Tid,  da  dets  Skønhed  kulminerer.  »Vi  alle  visne 
som  Bladet.«  Der  kommer  en  Tid,  da  vi  kun  kan  udføre  lidt 

eller  intet  Arbejde.  Vi  har  haft  vor  Tur  ved  Livets  Gæstebud. 
Hjernen  er  bleven  træt  af  at  tænke,  og  Hænderne  stive  af  Ar- 
bejde. Vore  Legemer  er  saaledes  konstruerede  fra  Skaberens 
Haand,  at  de  gaar  deres  naturlige  Omlob  og  bliver  færdige. 

Mennesket  taler  sommetider  om  »jordisk  Udodelighed«, 
men  en  saadan  Ting  er  ikke  ønskværdig.  Livet  er  skønnere, 
end  det  er  muligt  at  udtrykke  med  Ord,  men  det  er  skønt, 
fordi  det  er  forbigaaende,  fordi  det  har  sin  Solopgang  og  sin 
Solnedgang.  En  af  de  yndigste  Ting  i  Verden  er  et  lille  Spani- 
barn.  Digterne  har  ikke  kunnet  skrive  smukke  Ord  nok  om 
det  nyfødte  Barn,  men  dersom  det  skulde  vedblive  at  være  et 
Barn  for  stedse,  vilde  det  med  Tiden  blive  en  Uhyrlighed. 
Fordi  det  er  en  Knop,  der  udfoldes,  fordi  det  i  sig  har  saa- 
danne  skjulte  Muligheder  for  uendelig  Udvikling,  ser  vi  paa 
det  som  et  Skønhedens  Under. 

Saaledes  burde  ethvert  Skridt,  der  gennem  det  menneske- 
lige Liv  fører  os  nærmere  Gud,  besidde  en  særlig  Skonhed  og 
Ynde  for  os.  Alderdommen  burde  være  den  skønneste  Tid  paa 
hele  Livsbanen.  Et  Liv,  der  i  sig  selv  optager  det  Gode,  bliver 
ophøjet  og  forædlet  med  Aarene.  Ulykkeligvis  er  der  Men- 
nesker, som  tager  til  sig  af  det  daarlige,  og  naar  saadanne 
kommer  til  Livets  Aften,  bliver  de  egenkærlige,  smaalige, 
haarde  og  pessimistiske.  Saadanne  Livsløb  er  ikke  naturlige, 
de  gennemgaar  en  falsk  Udvikling,  og  den  guddommelige 
Gnist,  der  er  i  enhver  levende  Sjæl,  faar  ikke  Lejlighed  til  at 
flamme  op. 

Enhver  har  kendt  gamle  Kvinder,  der  var  yndigere  og 
skønnere  end  nogen  Pige,  der  nogensinde  har  levet.  Deres 
Skonhed  har  lig  Bladets  kulmineret  i  Alderdommen.  De  er 
blevne  medfølende  og  kærlighedsfulde  med  Aarene,  glæder 
sig  over  alf  det  gode  og  smukke  i  Verden  og  blandt  Menne- 
skene og  bevarer  sig  selv  unge  i  deres  Hjerter  og  Aand. 

Hvad  betyder  Livet  i  al  Almindelighed?  Det  betyder  Kær- 
lighed, det  betyder  Venskab.  Det  betyder  at  være  til  Gavn  og 
Nytte  for  andre,  for  vore  Omgivelser,  for  Samfundet.  Det  be- 

tyder  Lejligheden  til  at  spille  et  Menneskes  Rolle  i  Livets  store 
Drama.  Det  betyder  at  være  et  Guds  Barn,  og  efter  at  være 
ældet  i  Menneskehedens  Tjeneste  at  tage  det  næste  Skridt  ud 
i  det  skjulte  uden  Frygt  som  Følge  af  Bevidstheden  om  den 
guddommelige  Omsorg  og  Kærlighed.  (Deseret  News.) 


DEN  FØRSTE  BØN. 

Som  Folge  af'  de  Begivenheder,  der  var  forefaldet  i  Edens 
Have,  var  Adam  og  Eva  blevet  i  saa  overvejende  Grad  fy- 
siske og  jordiske,  at  de  ikke  kunde  udholde  deres  himmelske 
Faders  Nærværelse;  de  flygtede  for  hans  Aasyn,  og  i  sin  store 
Naade  og  Barmhjertighed,  og  fordi  Nødvendigheden  krævede 
det,  uddrev  Gud  dem  af  Eden  og  hen  til  et  Sted,  hvor  der 
vilde  være  større  Harmoni  mellem  deres  aandelige  Tilstand 
og  deres  fysiske  Omgivelser,  og  ingen  Fare  for  en  evig  Til- 
værelse uden  evig  Fremadskriden  ved  at  spise  fra  Livets  Træ, 
medens  de  endnu  var  i  deres  Synd.  De  blev  udstødte  af  Eden, 
blev  landflygtige  paa  Jorden  og,  saa  vidt  som'  de  vidste,  var 
de  ikke  alene  fjernet  fra  Herrens  Nærhed,  men  fra  hans 
Omhu,  Aarvaagenhed  og  Interesse.  Men  uagtet  de  ikke  vidste 
det,  saa  ophørte  Guds  Faderøje  aldrig  at  vaage  over  dem,  og 
hans  Kærlighed  til  dem  udsluktes  ikke. 

Herren  havde  saaledes  forordnet  det,  at  forend  de  skulde 
mode  den  timelige  Død,  som  de  havde  gjort  sig  fortjent  til 
ved  at  tage  af  Frugten,  skulde  Engle  forkynde  dem  Omven- 
delse og  Forløsning  ved  Troen  paa  Faderens  enbaarne  Son. 
(Pag.  Bog  29:  41—44.) 

Alene  kæmpede  dette  forste  Par  med  Elementerne,  og  ad- 
lød det  forste  Bud  givet  til  dem  i  Eden,  uden  nogen  Kundskab 
om  et  Liv  herefter.  Intet  Ord  var  givet  dem,  som  kunde  op- 
vække Haabet  i  deres  Bryst;  intet  trak  dem  over  mod  det  hin- 
sides, undtagen  en  halv  ubevidst  Længsel  efter  Udødelig- 
heden. (Kost.  P.,  Moses  5:  2 — 3.)  Eftersom  de  nærmede   sig 

Alderdommen,  tiltog  denne  Længsel  i  deres  Indre;  stærkere 
og  stærkere  kom  Tilskyndelsen  udefra,  indtil  Adam  og  Eva 
tilsidst  opsendte  den  første  Bøn  udenfor  Edens  Have. 

Hvad  var  Hovedformaalet  med  denne  første  Henvendelse 
til  Gud?  Var  det  Erhvervelsen  af  Rigdom?  De  ejede  Jorden. 
Var  det  Sundhed?  Sygdom  synes  at  have  været  dem  ukendt. 
Var  det  Kundskaben  om  det  evige  Liv,  Vejen  tilbage  til  Gud, 
som  de  ønskede  at  vide?  De  vidste,  at  Gud  levede,  men  at  det 
var  muligt  at  komme  i  Forbindelse  med  ham,  vidste  de  ikke, 
men  de  havde  en  indre  Trang  til,  følte  Nødvendigheden  af  at 
forny  Bekendtskabet  med  Gud.  Det  var  Jordmenneskets  til- 
lidsfulde Kalden  paa  dets  himmelske  Fader. 

Der  var  tydeligvis  to  store  Formaal  med  dette  Raab  til 
Himmelen,  først  at  faa  Herren  i  Tale,  dernæst  at  modtage  fra 
ham  et  Svar  paa  det  Spørgsmaal,  der  ned  gennem  Tiderne 
har  lydt  fra  søgende  Menneskers  Læber:  »Herre,  hvad  skulde 
vi  gøre?«  Det  Spørgsmaal  lød  fra  Saul  ved  lians  Omvendelse 
(Ap.  G.  9:  6)  og  fra  Mængden  paa  Pinsefestens  Dag  (Ap.  G. 
2:  27). 

Foruden  at  henføre  til  denne  Bøn  som  den  egentlige  Be- 
gyndelse til  Tidernes  første  evangeliske  Husholdning,  skal  vi 
her  indskrænke  os  til  at  antyde  de  Resultater,  der  direkte 
havde  Indflydelse  paa  Adam  og  Eva,  Menneskeslægtens  første 
Forældre.  Overvejelsen  af  de  indirekte  Resultater,  der  hap 
Betydning  for  hele  Jordens  Befolkning,  vilde  fylde  mange 
Bind. 

Den  første  Række  Resultater  af  denne  forste  Bøn  indbefatter 
for  det  første,  at  de  hørte  Herrens  Røst  igen,  for  det  andet, 
at  de  modtog  Befalinger  fra  ham,  og  for  det  tredie,  at  de  fik 
Lejlighed  til  at  tjene  og  dyrke  Gud  i  Tro  og  Tillid. 

Den  anden  Række  direkte  Resultater  omfatter:  1.  Sendelsen 
af  en  Budbærer  fra  Himmelen;  2.  Forklaringen  af  de  sym- 
bolske Ofringer;  3.  Forkyndelsen  af  Omvendelsens  Nødven- 
dighed; 4.  Den  første  direkte  Befaling  til  at  bede  i  Jesu  Kristi 
Navn;  5.  Det  personlige  Vidnesbyrd  om  Sandheden  af  Evan- 

geliet;  6.  Den  første  Meddelelse  af  Profetiens  Gave  til  Men- 
neskene;  7.  Forstaaelsen  af  Forsoningen  som  et  Udtryk  for 
Guds  Kærlighed  til  Menneskene,  og  hvorved  disse  kunde  er- 
hverve sig  evigt  Liv;  8.  Og  endelig  modtog  Menneskene  et 
Indhlik  i  Guds  Visdom  og  Magt,  idet  han  gjorde  Faldet  til  et 
Middel  til  Menneskets  Ophøjelse,  saaledes  at  Adam  og  Eva 
glædede  sig  over,  hvad  der  var  sket  i  Eden,  hvilket  imidlertid 
indtil  denne  Dag  vilde  have  været  en  Kilde  til  Sorg,  havde 
Herren  ikke  vendt  det  til  det  Gode.  Dersom  det  var  et  »Fald 
opad«,  skyldtes  dette  ikke  Mennesket.  Faldet  havde  Tahet  af 
Paradiset  til  Folge,  men  ved  Guds  Naade  blev  det  en  Vej  til 
Paradisets  Generhvervelse.  Herren  paalagde  Adam  at  under- 
vise sine  Born  om  Evangeliet,  og  vore  første  Forældre  mod- 
tog Kundskab  om  den  ny  Fødsel,  hvorved  de  blev  Guds  Born 
paany.  (Se  Kost.  P.  Moses  5:  7—12;  6:  57—68;  Pag.  Bog  25:  1.) 

Med  denne  forste  Bøn  som  en  Begyndelse  indtraadte  der  en 
stor  Forandring  med  det  første  Par,  idet  de  fra  Børn  i  Skoven, 
billedlig  talt,  blev  gjort  til  Guds  Son  og  Datter  og  Adam  til  en 
Patriark,  Præst  og  Profet,  og  Hovedet  for  den  menneskelige 
Familie  med  Eva  ved  sin  Side.  I  Forbindelse  hermed  maa  det 
erindres,  at  Verden  ingen  direkte  Kundskab  vilde  have  haft 
om  disse  Ting,  var  det  ikke  for  Aabenbaringer  herom  givne 
til  Profeten  Joseph. 

Vi  kan  se,  at  denne  Menneskeslægtens  forste  Bøn  med  Rette 
kan  kaldes  Nøglen  til  en  evangelisk  Husholdning,  og  Joseph 
Smiths  første  Bon  hører  til  samme  Klasse.  Stedet,  hvor  denne 
sidste  blev  udtalt,  og  hvor  Faderen  og  Sønnen  viste  sig,  er 
beliggende  i  New  York,  og  Adam-ondi-Ahman  er  Stedet,  hvor 
Adam  velsignede  sine  Børn,  og  hvor  han  skal  dømme  mellem 
Folkene.  (Pag.  Bog  116.  Kap,;  107:  53—57.)  Er  det  urimeligt 
at  antage,  at  Adam  og  Eva  paa  dette  Sted  eller  i  defs  Nærhed 
opsendte  deres  første  Bøn,  hvis  Besvarelse  havde  saa  stor  Be- 
tydning for  dem  og  deres  Efterkommere? 

(Re].  Soc.  Magazine.) 


80 


BETINGELSEN 

Skal  Glæde  vi  af  Livet  faa, 
Og  Hjertet  i  Tilfredshed  slaa, 
Da  maa  vi  ud  til  Næsten  gaa 
Med  Hjælp  og  Trøsteord. 

Er  Livet  ej  en  Kamp  hver  Dag 
Mod  Syndens  Magt  og  for  Guds  Sag? 
Og  Gud  i  dig  har  Velbehag, 
Naar  modigt  frem  du  gaar. 

Hojt  bør  din  Stræben  hæve  dig, 
Op  over  Smudset  paa  din  Vej; 
Og  om  du  fristes,  sig  da  Nej, 
Da  naar  du  frem  til  Gud. 

Du  leve  maa  i  Harmoni 
Med  Haabets  blide  Melodi, 
Hvis  Toner  Sjælen  øves  i, 
Naar  Hjertet  ydmygt  er. 

Da  bliver  Livet  fyldt  med  Sang; 
Og  er  end  Vejen  haard  og  trang, 
Vil  Byrden  lettes  paa  vor  Gang, 
Naar  vi  har  Fred  med  Gud. 

J.  5.  H. 

